School of Rugby | Groot tellings op die eerste dag van die Francois Swart Rugbyweek - School of Rugby
I'm voting for South Africa's Jaden Hendrikse to win World Rugby U20 Championship Breakthrough Player of the Tournament! #votehendrikse
The Jongenskool tops the tally with 7 Craven-week players in this WP Team. Some serious junior rugby pedigree on th… twitter.com/i/web/status/1…
#TBT to the Western Province side for the Craven Week of 1992 in Pretoria. WP was crowned unofficial champions and… twitter.com/i/web/status/1…
7 Retweets 30 favorites Expand
• 7 Retweets 30 favorites
Groot tellings op die eerste dag van die Francois Swart Rugbyweek
Groot tellings was aan die orde van die eerste dag van die jaarlikse Francois Swart o.15-rugbyweek op die hoofveld van die Afrikaanse Hoër Seunskool in Pretoria. Garsfontein van die Jakarandastad het in die hoofwedstryd van dié dag vir Welkom Gimnasium met 54-0 afgestof.
Vanjaar se week is die 15de keer wat die fees van rugby aangebied word.
Welkom Gimnasium neem vir die eerste keer aan die week deel na Lichtenburg kort voor die aanvang van die week onttrek het. Gimmies kom op die tweede dag teen Kempton Park te staan.
Die gasheer, Affies, het Kempies met 56-0 gekarnuffel. Nog 'n span van die Jakarandastad, die Hoërskool Waterkloof, was met 'n oorwinning van 57-10 te sterk vir die Hoërskool Nelspruit.
Affies kom Donderdag teen Dr. EG Jansen van Boksburg te staan. Die Boksburgers het Woensdag vir Westville Boys' High met 41-5 verslaan. Klofies kom teen Zwartkop op die tweede dag te staan.
Daar kan verwag word dat die spanne op die tweede dag beter teen mekaar sal opweeg.
Swart het na skool in 2002 en 2003 vir die Suid-Afrikaanse o.21-span gespeel. Hy het ook tussen 2001 en 2003 die Luiperds, Westelike Provinsie en die Blou Bulle in die Vodacombeker-reeks verteenwoordig.
Uitslae van Dag 1:
Waterkloof 57 Hoërskool Nelspruit 10
Garsfontein 54 Welkom Gimnasium 0
Zwartkop 25 Klerksdorp 10
Dr. EG Jansen 41 Westville Boys' High 5
Maritzburg College 27 Helpmekaar-kollege 21